CELEX: 32006D0892
Language: el
Date: 2006-12-05 00:00:00
Title: 2006/892/ΕΚ: Απόφαση της Επιτροπής, της 5ης Δεκεμβρίου 2006 , για την τροποποίηση των αποφάσεων 2006/7/ΕΚ, 2006/265/ΕΚ και 2006/533/ΕΚ σχετικά με την παράταση της περιόδου εφαρμογής τους [κοινοποιηθείσα υπό τον αριθμό Ε(2006) 5860]   (Κείμενο που παρουσιάζει ενδιαφέρον για τον ΕΟΧ)

8.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 343/99
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 5ης Δεκεμβρίου 2006
   για την τροποποίηση των αποφάσεων 2006/7/ΕΚ, 2006/265/ΕΚ και 2006/533/ΕΚ σχετικά με την παράταση της περιόδου εφαρμογής τους
   [κοινοποιηθείσα υπό τον αριθμό Ε(2006) 5860]
   (Κείμενο που παρουσιάζει ενδιαφέρον για τον ΕΟΧ)
   (2006/892/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), και ιδίως το άρθρο 18 παράγραφος 7,
   την οδηγία 97/78/ΕΚ του Συμβουλίου, της 18ης Δεκεμβρίου 1997, για τον καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (2), και ιδίως το άρθρο 22 παράγραφος 6,
   Εκτιμώντας τα ακόλουθα:
   
               (1)
            
            
               Μετά την εκδήλωση της γρίπης των πτηνών που προκλήθηκε από ένα υψηλής παθογονικότητας στέλεχος του ιού H5N1 στη νοτιοανατολική Ασία από τον Δεκέμβριο του 2003, η Επιτροπή έλαβε διάφορα προστατευτικά μέτρα σε σχέση με την γρίπη των πτηνών. Τα μέτρα αυτά περιλάμβαναν ειδικότερα την απόφαση 2006/7/ΕΚ της Επιτροπής, της 9ης Ιανουαρίου 2006, για τη λήψη ορισμένων μέτρων προστασίας σχετικά με την εισαγωγή φτερών από τρίτες χώρες (3), την απόφαση 2006/256/ΕΚ της Επιτροπής, της 31ης Μαρτίου 2006, για τη λήψη ορισμένων μέτρων προστασίας λόγω της υποψίας εμφάνισης υψηλής παθογονικότητας γρίπης πτηνών στην Ελβετία (4), και την απόφαση 2006/533/ΕΚ της Επιτροπής, της 28ης Ιουλίου 2006, για τη λήψη ορισμένων προσωρινών μέτρων προστασίας λόγω της υψηλής παθογονικότητας γρίπης των πτηνών στην Κροατία (5).
            
         
               (2)
            
            
               Από την έκδοση της απόφασης 2006/7/ΕΚ και έπειτα, η Επιτροπή επανεξετάζει τα υφιστάμενα μόνιμα κοινοτικά μέτρα όσον αφορά τις εισαγωγές φτερών, και ιδιαίτερα τις διατάξεις που αφορούν τις απαιτήσεις για τις εισαγωγές μη επεξεργασμένων φτερών που ορίζονται στο κεφάλαιο VIII του παραρτήματος VIII του κανονισμού (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου, της 3ης Οκτωβρίου 2002, για τον καθορισμό υγειονομικών κανόνων σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο (6). Ωστόσο, η νομοθετική διαδικασία δεν έχει ολοκληρωθεί.
            
         
               (3)
            
            
               Οι αποφάσεις 2006/7/ΕΚ, 2006/265/ΕΚ και 2006/533/ΕΚ ισχύουν έως τις 31 Δεκεμβρίου 2006. Ωστόσο, επειδή εξακολουθούν να εμφανίζονται κρούσματα του ασιατικού στελέχους του ιού της γρίπης των πτηνών σε τρίτες χώρες και επομένως η απειλή για την Κοινότητα δεν έχει περιοριστεί, είναι σκόπιμο να παραταθεί η εφαρμογή των εν λόγω αποφάσεων έως την 30ή Ιουνίου 2007.
            
         
               (4)
            
            
               Οι αποφάσεις της Επιτροπής 2006/115/ΕΚ (7) και 2006/135/ΕΚ (8) καταργήθηκαν και αντικαταστάθηκαν από τις αποφάσεις της Επιτροπής 2006/563/ΕΚ (9) και 2006/415/ΕΚ (10). Η Κροατία και η Ελβετία έχουν ενημερώσει την Επιτροπή ότι οι αρμόδιες αρχές των χωρών αυτών εφαρμόζουν πλέον μέτρα προστασίας που ισοδυναμούν με τα μέτρα που εφαρμόζουν οι αρμόδιες αρχές των κρατών μελών, όπως προβλέπουν οι αποφάσεις 2006/563/ΕΚ και 2006/415/ΕΚ. Επομένως, οι αναφορές στα παραρτήματα των αποφάσεων 2006/265/ΕΚ και 2006/533/ΕΚ πρέπει να ενημερωθούν.
            
         
               (5)
            
            
               Ως εκ τούτου, οι οδηγίες 2006/7/ΕΚ, 2006/265/ΕΚ και 2006/533/ΕΚ πρέπει να τροποποιηθούν ανάλογα.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 4 της απόφασης 2006/7/ΕΚ, η ημερομηνία «31 Δεκεμβρίου 2006» αντικαθίσταται από την ημερομηνία «30 Ιουνίου 2007».
   Άρθρο 2
   Η απόφαση 2006/265/ΕΚ τροποποιείται ως εξής:
   
               1)
            
            
               Στο άρθρο 3 η ημερομηνία «31 Δεκεμβρίου 2006» αντικαθίσταται από την ημερομηνία «30 Ιουνίου 2007».
            
         
               2)
            
            
               Το παράρτημα αντικαθίσταται από το παράρτημα Ι της παρούσας απόφασης.
            
         Άρθρο 3
   Η απόφαση 2006/533/ΕΚ τροποποιείται ως εξής:
   
               1)
            
            
               Στο άρθρο 5 η ημερομηνία «31 Δεκεμβρίου 2006» αντικαθίσταται από την ημερομηνία «30 Ιουνίου 2007».
            
         
               2)
            
            
               Το παράρτημα αντικαθίσταται από το παράρτημα ΙΙ της παρούσας απόφασης.
            
         Άρθρο 4
   Τα κράτη μέλη λαμβάνουν τα αναγκαία μέτρα για τη συμμόρφωσή τους με την παρούσα απόφαση, τα οποία και δημοσιεύουν. Ενημερώνουν αμέσως την Επιτροπή σχετικά.
   Άρθρο 5
   Η παρούσα απόφαση απευθύνεται στα κράτη μέλη.
   
      Βρυξέλλες, 5 Δεκεμβρίου 2006.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 268 της 24.9.1991, σ. 56. Οδηγία όπως τροποποιήθηκε τελευταία με την πράξη προσχώρησης του 2003.
   
      (2)  ΕΕ L 24 της 30.1.1998, σ. 9. Οδηγία όπως τροποποιήθηκε τελευταία με τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου (ΕΕ L 165 της 30.4.2004, σ. 1)· διορθώθηκε στην ΕΕ L 191 της 28.5.2004, σ. 1.
   
      (3)  ΕΕ L 5 της 10.1.2006, σ. 17. Απόφαση όπως τροποποιήθηκε τελευταία με την απόφαση 2006/521/ΕΚ (ΕΕ L 205 της 27.7.2006, σ. 26).
   
      (4)  ΕΕ L 95 της 4.4.2006, σ. 9. Απόφαση όπως τροποποιήθηκε με την απόφαση 2006/405/ΕΚ (ΕΕ L 158 της 10.6.2006, σ. 14).
   
      (5)  ΕΕ L 212 της 2.8.2006, σ. 19.
   
      (6)  ΕΕ L 273 της 10.10.2002, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 208/2006 της Επιτροπής (ΕΕ L 36 της 8.2.2006, σ. 25).
   
      (7)  ΕΕ L 48 της 18.2.2006, σ. 28. Απόφαση όπως τροποποιήθηκε τελευταία με την απόφαση 2006/277/ΕΚ (ΕΕ L 103 της 12.4.2006, σ. 29).
   
      (8)  ΕΕ L 52 της 23.2.2006, σ. 41. Απόφαση όπως τροποποιήθηκε τελευταία με την απόφαση 2006/384/ΕΚ (ΕΕ L 148 της 2.6.2006, σ. 53).
   
      (9)  ΕΕ L 222 της 15.8.2006, σ. 11.
   
      (10)  ΕΕ L 164 της 16.6.2006, σ. 51. Απόφαση όπως τροποποιήθηκε με την απόφαση 2006/506/ΕΚ (ΕΕ L 199 της 21.7.2006, σ. 36).
   
      ΠΑΡΑΡΤΗΜΑ I
      
         
            «ΠΑΡΑΡΤΗΜΑ
            Τμήμα της επικράτειας της Ελβετίας που αναφέρεται στο άρθρο 1 παράγραφος 1
            
                        Κωδικός ΙSO χώρας
                     
                     
                        Ονομασία της χώρας
                     
                     
                        Τμήμα της επικράτειας
                     
                  
                        CH
                     
                     
                        Ελβετία
                     
                     
                        Στην Ελβετία: όλες οι περιοχές της επικράτειας της Ελβετίας για τις οποίες οι αρχές της Ελβετίας έχουν εφαρμόσει επίσημα περιορισμούς ισοδύναμους με αυτούς που ορίζονται στις αποφάσεις της Επιτροπής 2006/415/ΕΚ και 2006/563/ΕΚ.»
                     
                  
      
   
   
      ΠΑΡΑΡΤΗΜΑ II
      
         
            «ΠΑΡΑΡΤΗΜΑ
            Τμήμα της επικράτειας της Κροατίας το οποίο αναφέρεται στο άρθρο 1
            
                        Κωδικός ΙSO χώρας
                     
                     
                        Ονομασία της χώρας
                     
                     
                        Τμήμα της επικράτειας
                     
                  
                        HR
                     
                     
                        Κροατία
                     
                     
                        Στην Κροατία: όλες οι περιοχές της επικράτειας της Κροατίας για τις οποίες οι αρμόδιες αρχές της Κροατίας εφαρμόζουν επισήμως μέτρα προστασίας ισοδύναμα με τα μέτρα που ορίζονται στην απόφαση 2006/563/ΕΚ της Επιτροπής.»